《宿岳阳开元寺》
五代·修睦

竟夕凭虚槛，何当兴叹频。往来人自老，今古月常新。

风逆沈鱼唱，松疏露鹤身。无眠钟又动，几客在迷津。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。